Sagunt celebra el Dia Internacional dels Museus durant el pròxim cap de setmana
15 de maig 2018

![Imagen 1](/media/lmym5ihw/c_natalia-antonino-gerencia.jpg)

Sagunt celebrarà el Dia Internacional dels Museus #MuseumDay, el cap de setmana del 18 al 20 de maig, amb una programació d'actes que ha organitzat la delegació de Turisme de l'Ajuntament de Sagunt, en col·laboració amb algunes empreses integrants del SICTED. Concretament, es realitzarà una sèrie de visites en les quals els participants podran gaudir amb una visió diferent, de la ciutat i els seus espais, combinant llocs emblemàtics i històrics on viure la ciutat i hiperconectar eixos espais.

  

La regidora de Turisme, Natalia Antonino, ha declarat que “**som un referent turístic de primer ordre, i amb motiu del Dia Internacional dels Museus hem preparat tot un cap de setmana d'activitats perquè els ciutadans i visitants que vinguen de fora visquen una experiència única, en un escenari incomparable com és el nostre. Ho tenim tot: patrimoni històric, industrial, gastronomia, platges, paratges naturals… Per això volem convidar tot el mon ha gaudir dels nostres tresors patrimonials històrics i naturals que ofereix una ciutat que està més viva que mai**”. 

  

![](/media/rjkibnhh/59_c_via-del-portico.jpg)  
  

Com cada any des de 1977 se celebra en el món sencer el Dia Internacional dels Museus, enguany sota el lema Museus hiperconectados: Enfocs nous, públics nous, en el qual es reconeixen les connexions que els museus estableixen amb la comunitat, el seu paisatge cultural o el seu entorn natural. 

  

Tota la ciutat, serà un lloc on viure experiències durant este cap de setmana. La delegació de Turisme oferirà visites guiades gratuïtes als espais arqueològics Via del Pòrtic i Domus dels Peixos (inscripció prèvia 962690402/ 962655859). També tindrà lloc dissabte a les 11.30 hores, en els jardins del Casino de la Gerència del Port de Sagunt, un taller didàctic de patrimoni industrial dirigits a menors (5-12 anys) acompanyats. És necessari inscriure's prèviament telefonant a les oficines de Turisme de Sagunt, telèfon 962655859, i el Port de Sagunt, telèfon 962690402, ja que les places són limitades. 

  

A més el Museu Històric de Sagunt (MUHSAG) amplia l'horari els dies 18, 19 i 20 de maig fins a les 22 hores i el diumenge oferirà una activitat gratuïta a les 12 hores per a tots els públics amb inscripció prèvia telefonant al 962 617 260. Concretament l'activitat es titula Un conte de romans en el Museu de Sagunt.

  

Unes altres de les activitats de les quals podrem gaudir este cap de setmana són les oferides per empreses del SICTED (Sistema Integral de Qualitat Turística en Destinació) i que ens delectaran amb visites a un preu especial de 5€ i xiquets fins a 14 anys gratis. L'empresa Explora Sagunt realitzarà divendres 18 a les 11.15 h i 18.30 h visites a la Via del Pòrtic, Museu històric i degustació en Taverna de la Serp, on hi haurà tapes romanes a un preu de 1,5€. I dissabte serà l'empresa Vull Cultura la que realitze visites, a la Casa dels Berenguer i Jueria amb degustació de vins romans oferits per la Llar dels Déus. 

​

![](/media/rjkibnhh/59_c_via-del-portico.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-el-dia-internacional-dels-museus-durant-el-proxim-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-el-dia-internacional-dels-museus-durant-el-proxim-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-el-dia-internacional-dels-museus-durant-el-proxim-cap-de-setmana/ "Linked In")
*   [](mailto:?body=https://aytosagunto.es/va/actualitat/sagunt-celebra-el-dia-internacional-dels-museus-durant-el-proxim-cap-de-setmana/)